Cehia, țara cu cea mai mare creștere a numărului de cazuri.
11.000 de noi cazuri au fost raportate în ultimele 24 de ore. Autoritățile spun că spitalele nu vor intra în colaps. Germania promite că va acorda ajutor Cehiei.
Cehia este țara cu cea mai mare creștere a numărului de cazuri de coronavirus raportat la populație.Au fost raportate peste 11.000 în doar 24 de ore, fiind cel mai mare bilanț de până acum.În ultimele două săptămâni, Cehia a înregistrat peste 74.000 de cazuri, cu 10.000 mai multe decât Italia, care are o populație de aproape șase ori mai mare. Iar spitalele se zbat să facă rost de spații de internare, însă oficialii din sănătate spun că sistemul nu va intra în colaps. Asta deși au avertizat că săptămânile următoare vor fi dificile.Se estimează că, la sfârșitul lunii, vor fi internați aproximativ 5.000 de pacienți cu coronavirus, iar o cincime dintre ei va fi la terapie intensivă.Totuși, salvarea sistemului medical ceh ar putea veni din Germania,țară vecină, cu care a discutat despre o posibilă preluare a pacienților grav afectați.